Author: kovarova
Last saved by: sulik
Company: Úrad vlády SR

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č. 110
z 13. februára 2003

k správe o priebežnom plnení bodu B.2 uznesenia vlády SR č. 678/2002, týkajúceho sa budovania riadiacich orgánov pre Rámec podpory Spoločenstva, pre Regionálny operačný program Slovenská republika, pre Jednotný programový dokument NUTS II – Bratislava Cieľ 2 a pre Kohézny fond (k 31. 12. 2002) a plnení prioritnej úlohy vlády SR č. 21.6, schválenej uznesením vlády SR č. 1328/2002 

Číslo materiálu: | 548/2003
Predkladateľ: | minister výstavby a regionálneho rozvoja
Vláda
A.	berie na vedomie
A.1.	správu o priebežnom plnení bodu B.2 uznesenia vlády SR č. 678/2002, týkajúceho sa budovania Riadiaceho orgánu pre Rámec podpory Spoločenstva, pre Regionálny operačný program Slovenská republika, pre Jednotný programový dokument NUTS II – Bratislava Cieľ 2 a pre Kohézny fond (k 31. 12. 2002) a plnení prioritnej úlohy vlády SR č. 21.6, schválenej uznesením vlády SR č. 1328/2002;
B.	zriaďuje
B.1.	Monitorovací výbor pre Kohézny fond;
C.	schvaľuje
C.1.	štatút Monitorovacieho výboru pre Kohézny fond s pripomienkou prijatou na rokovaní vlády a štatút Riadiaceho orgánu pre Kohézny fond,
C.2.	zlúčenie Sektorového operačného programu Doprava, Sektorového operačného programu Životné prostredie a Regionálneho operačného programu Slovenská republika do Sektorového operačného programu Základná infraštruktúra;
D.	mení
v uznesení vlády SR č. 678 z 19. júna 2002:
D.1.	bod A.3 takto: 
„Ministerstvo dopravy, pôšt a telekomunikácií SR ako sprostredkovateľský orgán pod riadiacim orgánom pre Kohézny fond za oblasť dopravná infraštruktúra“,
D.2.	bod A.4 takto:
„Ministerstvo životného prostredia SR ako sprestredkovateľský orgán pod riadiacim orgánom pre Kohézny fond za oblasť životné prostredie“,
D.3.	bod B.1 takto:
„zabezpečiť dobudovanie a sfunkčnenie riadiacich, spotredkovateľských a implementačných orgánov pre potreby čerpania pomoci zo štrukturálnych fondov a Kohézneho fondu“,
D.4.	bod B.2 takto:
„podávať vláde SR správy o dobudovaní a sfunkčnení riadiacich, spotredkovateľských a implementačných orgánov pre potreby čerpania pomoci zo štrukturálnych fondov a Kohézneho fondu“;
E.	ukladá
ministrovi výstavby a regionálneho rozvoja
E.1.	v spolupráci s ministrom životného prostredia a ministrom dopravy, pôšt a telekomunikácií zabezpečiť zapracovanie Regionálneho operačného programu Slovenská republika do Sektorového operačného programu Základná infraštruktúra  
	do 20. februára 2003
E.2.	zabezpečiť koordináciu prác na vypracovaní Sektorového operačného programu Základná infraštruktúra
	do 14. februára 2003
ministrovi dopravy, pôšt a telekomunikácií
E.3.	v súlade s nariadením Komisie (ES) č. 1386/2002 vypracovať štatút sprostredkovateľského orgánu pod riadiacim orgánom pre Kohézny fond pre oblasť dopravy a následne predložiť na schválenie Monitorovaciemu výboru pre Kohézny fond
	do 28. februára 2003
E.4.	v súlade s nariadením Komisie (ES) č. 1386/2002 vypracovať štatút implementačného orgánu pre oblasť dopravy a následne predložiť na schválenie Monitorovaciemu výboru pre Kohézny fond
	do 31. marca 2003

ministrovi životného prostredia
E.5.	v súlade s nariadením Komisie (ES) č. 1386/2002 vypracovať štatút spotredkovateľského orgánu pod riadiacim orgánom pre Kohézny fond a následne predložiť na schválenie Monitorovaciemu výboru pre Kohézny fond
	do 28. februára 2003
E.6.	v súlade s nariadením Komisie (ES) č. 1386/2002 vypracovať štatút implementačného orgánu pre oblasť životného prostredia a následne predložiť na schválenie Monitorovaciemu výboru pre Kohézny fond
	do 31. marca 2003
ministrovi dopravy, pôšt a telekomunikácií 
ministrovi životného prostredia
E.7.	vypracovať Sektorový operačný program Základná infraštruktúra
	do 20. februára 2003.
Vykonajú:	minister výstavby a regionálneho rozvoja
minister dopravy, pôšt a telekomunikácií
minister životného prostredia

Uznesenie vlády SR číslo 110/2003		strana